Asiakkaalle tilaustyönä toteutettu hopeariipus asiakkaan omalla kivellä Tämä lahjaksi suunniteltu näyttävä hopeariipus sisältää piilotetun viestin ja siihen on istutettu vanhoista koruista irrotettu perintö-spektroliitti. Korun tarinaa yhdistää sukupolvien ketju. Miten tilauskorujen valmistusprosessi eteni? Asiakkaalle tehtiin ensin käsivaraisia luonnoksia riipuksesta hänen toivomansa teeman ympärille. Tavoitteena oli sisällyttää korun muotoiluun perintönä nyt eteenpäin siirtyvä upea pyöröhiottu spektroliitti. Kun 3D-mallit saatiin valmiiksi, päätettiin asiakkaan kanssa korun lopullinen koko. Riipus on sahattu ja kivi-istutus on valmistettu käsityönä hopealevyaihiosta erilaisia kultasepäntyömenetelmiä hyödyntäen ja viimeistelty peilikiiltäväksi. Korun on suunnitellut ja valmistanut jalometallialan artesaani Riia Valvimo Rovaniemellä. Materiaali: 925-hopea ja spektroliitti